คนไทยมีกรรมหนักกินแต่ผลไม้คุณภาพต่ำ 
นายสมชาย ชาญณรงค์กุล อธิบดีกรมส่งเสริมการเกษตร กล่าวว่า ปัจจุบันมีเกษตรกรรวมกลุ่มแปลงใหญ่ทุเรียนเข้าร่วมกว่า 3,079 ราย จำนวน 23,092 ไร่ โดยในช่วงเดือน เม.ย.-พ.ค.61 จะเป็นช่วงที่ทุเรียนเริ่มให้ผลผลิตออกสู่ตลาดจำนวนมาก และจะขายได้ราคาสูงเพราะเป็นช่วงต้นฤดูกาล ดังนั้นจึงมีพ่อค้าบางส่วนและเกษตรกรตัดทุเรียนอ่อนออกมาขาย ทางกรมส่งเสริมการเกษตรจึงประกาศเตือนให้เจ้าของสวนและพ่อค้าทุเรียนอย่าขายทุเรียนอ่อน เพราะการตัดทุเรียนอ่อนออกมาขายถือว่าผิดกฎหมายผู้บริโภค เข้าข่ายหลอกลวง มีโทษทั้งจำทั้งปรับ อีกทั้งส่งผลให้ราคาทุเรียนในรุ่นต่อไปตกต่ำ ถ้าพบชาวสวนหรือพ่อค้าทำผิดก็ให้ดำเนินคดีโดยเด็ดขาด, ,นายสำราญ สาราบรรณ์ รองอธิบดีกรมส่งเสริมการเกษตร เปิดเผยว่า กรมส่งเสริมการเกษตรจะเร่งแก้ไขปัญหาเรื่องทุเรียนอ่อน ทั้งการสร้างความเข้าใจ จัดตั้งชุดเฉพาะกิจเพื่อสกัดกั้นทุเรียนอ่อนระดับอำเภอและระดับจังหวัด และนำบทลงโทษทางกฎหมายมาบังคับจริงจัง ทั้งกฎหมายอาญามาตรา 271 ผู้ใดขายโดยหลอกลวงด้วยประการใดๆ ให้ผู้ซื้อหลงเชื่อในแหล่งกำเนิด สภาพ คุณภาพ หรือปริมาณแห่งของอันเป็นเท็จนั้น ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ ซึ่งผลเสียการตัดทุเรียนอ่อนขายนอกจากจะเป็นปัญหาของตลาดในประเทศแล้ว ยังส่งผลต่อตลาดส่งออกด้วย เพราะขณะนี้ เวียดนาม และกัมพูชาผลิตทุเรียนคุณภาพมากขึ้น.
ปัจจุบันมีเกษตรกรรวมกลุ่มแปลงใหญ่ทุเรียนเข้าร่วมกว่า 3,079 ราย จำนวน 23,092 ไร่ โดยในช่วงเดือน เม.ย.-พ.ค.61 จะเป็นช่วงที่ทุเรียนเริ่มให้ผลผลิตออกสู่ตลาดจำนวนมาก
ผลไม้,ราคาผลไม้,ทุเรียน,ทุเรียนอ่อน,ผลไม้ส่งออก